బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఫ్లిప్‌కార్ట్ బిగ్ షాపింగ్ డేస్.. రూ.1కే ఫోన్, ల్యాప్‌టాప్!
దేశీ ఈ-కామర్స్ సంస్థ ఫ్లిప్‌కార్ట్ మరోసారి బిగ్ షాపింగ్ డేస్‌ను ప్రకటించింది. మే 13వ తేదీ నుంచి 16 వరకు పలు ఉత్పత్తులపై ప్రత్యేక ఆఫర్లను అందజేయనున్నట్లు గురువారం ఫ్లిప్‌కార్ట్ ప్రకటించింది.
Samayam Telugu | Updated:
May 3, 2018, 09:35PM IST
ఫ్లిప్‌కార్ట్ బిగ్ షాపింగ్ డేస్.. రూ.1కే ఫోన్, ల్యాప్‌టాప్!
దేశీ ఈ-కామర్స్ సంస్థ ఫ్లిప్‌కార్ట్ మరోసారి బిగ్ షాపింగ్ డేస్‌ను ప్రకటించింది. మే 13వ తేదీ నుంచి 16 వరకు పలు ఉత్పత్తులపై ప్రత్యేక ఆఫర్లను అందజేయనున్నట్లు గురువారం ఫ్లిప్‌కార్ట్ ప్రకటించింది. మొబైల్స్, ల్యాప్‌టాప్స్, టీవీలు, గృహోపకరణాలు తదితర ఉత్పత్తులపై నాలుగు రోజులపాటు ఆఫర్ డీల్స్, డిస్కౌంట్లు ఉంటాయని వెల్లడించింది. దీనికి తోడు పలు డెబిట్, క్రెడిట్ కార్డులపై కొనుగోళ్లకు కూడా ప్రత్యేక డిస్కౌంట్లు ఇస్తున్నట్లు తెలిపింది. ఈ నాలుగు రోజుల ఆఫర్ సేల్‌తో తమ అమ్మకాలను ఆరు రెట్లు పెంచుకోవాలని ఈ ఈ-కామర్స్ దిగ్గజం చూస్తోంది.
Visit Site
Recommended byColombia
బజాజ్ ఫిన్‌సెర్వ్, క్రెడిట్ కార్డుల లావాదేవీలపై నో కాస్ట్ ఈఎంఐ సదుపాయాన్ని ఈ ఆఫర్ సేల్‌లో ఫ్లిప్‌కార్ట్ అందిస్తోంది. అంతేకాకుండా లక్కీ కస్టమర్లకు 100 శాతం క్యాష్‌బ్యాక్, ఇతర రివార్డ్స్ కూడా అదనంగా అందజేయనున్నట్లు కంపెనీ వెల్లడించింది. ఇక డెబిట్ కార్డ్ యూజర్లు కూడా ఈఎంఐ ఆప్షన్ ద్వారా ఉత్పత్తులను కొనుగోలుచేసే సదుపాయం కూడా ఉంది. అలాగే బై బ్యాక్ గ్యారంటీ కూడా వర్తిస్తుంది. అయితే ఏఏ ఫోన్లపై ఆఫర్లు వర్తిస్తాయి.. ఎంతెంత డిస్కౌంట్లు అందజేస్తారు అనే విషయాలను మాత్రం ఫ్లిప్‌కార్ట్ వెల్లడించలేదు.
కానీ ల్యాప్‌టాప్‌లు, కెమెరాలు, పవర్ బ్యాంక్స్‌, ట్యాబ్లెట్లు, ఇతర ఎలక్ట్రానిక్ గాడ్జెట్లపై 80 శాతం వరకు డిస్కౌంట్లు ఇవ్వనున్నట్లు ఫ్లిప్‌కార్ట్ స్పష్టం చేసింది. టీవీలు, ఇతర గృహోపకరణాలపై 70 శాతం వరకు డిస్కౌంట్ ఇవ్వనుంది. ఈ ఆఫర్ సమయంలో కొన్ని ప్రముఖ టీవీ మోడళ్ల ఫ్లాష్ సేల్స్ కూడా పెట్టనుంది. వీటన్నితో పాటు బిగ్ షాపింగ్ డే సేల్‌లో భాగంగా ‘గేమ్ కార్నర్’ను కూడా ఫ్లిప్‌కార్ట్ పరిచయం చేస్తోంది. అంటే ఆసక్తి ఉన్న వినియోగదారులు గేమ్స్ ఆడి ల్యాప్‌టాప్స్, మొబైల్స్, ఇతర ఉత్పత్తులను రూ.1కే సొంతం చేసుకోవచ్చు. అలాగే ఉత్పత్తుల కొనుగోలుపై 100 శాతం క్యాష్‌బ్యాక్ పొందే అవకాశం ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.